da da da da de en en fi da da en da da da da da da sv sv id fi da da de en da fr en da da nl da nb da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om forbedringer af Svendborgbanen | Rigsrevisionen
Sådan laver vi større undersøgelser
Beretningen omhandler dels et opgraderingsprojekt vedrørende Svendborgbanen, som blev gennemført i 2001-2003, dels en handlingsplan, som Transport- og Energiministeriet iværksatte i 2005. Opgraderingsprojektet omfattede dels et anlægsprojekt med henblik på at styrke banens infrastruktur, dels anskaffelsen af nye, miljøvenlige tog. Handlingsplanen skulle sikre en bedre betjening af passagererne ved at forbedre omfanget af aflysninger og forsinkelser på strækningen.
Beretningen gennemgår udviklingen i rejsetid, togfrekvens og omfanget af forsinkelser og aflysninger på Svendborgbanen. Desuden redegør beretningen for anskaffelsen af nyt materiel på strækningen. På den baggrund vurderes, i hvilket omfang dels opgraderingsprojektet og dels handlingsplanen har levet op til formålene. Beretningen omtaler endelig resultatet af den revision af regnskabet for anlægsprojektet, som Rigsrevisionen har foretaget som led i undersøgelsen.
Statsrevisorernes bemærkning til beretningen
Den 28. marts 2007 behandlede statsrevisorerne
Beretning nr. 9/06 om forbedringer af Svendborgbanen
Statsrevisorerne afgav beretningen til Folketinget med nedenstående bemærkning:
"I 1998 blev der indgået politisk aftale om et opgraderingsprojekt på Svendborgbanen, hvis formål var at sikre en bedre betjening af passagerne ved anskaffelse af nye og miljøvenlige tog, hyppigere togafgange og en reduktion af rejsetiden.
Beretningen viser, at målene er nået - dog med de begrænsninger som skyldes, at opgraderingsprojektet ikke er helt afsluttet, da det endnu ikke har været muligt at indsætte de planlagte IC2-tog på banen.
De hyppigere togafgange betød imidlertid, at togtrafikken blev præget af flere forsinkelser end tidligere, hvorfor transport- og energiministeren i maj 2005 fremlagde en handlingsplan rettet mod de forsinkelser og aflysninger, som Banedanmark havde ansvaret for. Handlingsplanen er næsten gennemført, og de foreløbige resultater viser forbedringer, men på grund af den øgede togfrekvens er der dog stadig relativt flere forsinkelser, end før det opgraderede anlæg blev taget i brug.
Undersøgelsen har endelig vist, at totaludgiften for anlægsprojektet er afholdt i overensstemmelse med aktstykker og finanslove, og at Banedanmarks regnskab for anlægsprojektet samlet set er rigtigt."
Transport- og energiministerens redegørelse af 10. maj 2007 (PDF)
Rigsrevisors notat af 1. juni 2007
Rigsrevisors notat af 26. februar 2010
Notatet følger op på 3 forhold, som blev behandlet i beretning nr. 9/06 om forbedringer af Svendborgbanen. Det første forhold vedrører Trafikstyrelsens godkendelse af opgraderingsprojektet på Svendborgbanen. Banen har siden opgraderingsprojektets afslutning i september 2003 været i drift på en midlertidig godkendelse. Det andet forhold vedrører status for effekterne af den handlingsplan, som Banedanmark iværksatte i 2005 (og afsluttede i 2006) for at nedbringe antallet af de mange forsinkelser og aflysninger, som var forårsaget af fejl i banens sikringsanlæg. Det tredje forhold vedrører anskaffelsen af IC2-tog til at betjene Svendborgbanen. Leveringen af disse tog har endnu ikke fundet sted.
Statsrevisorernes bemærkning til Endelig betænkning af 18. marts 2010
Beretning nr. 9/2006 om forbedringer af Svendborgbanen
Sagen optages i Endelig betænkning 2008 som afsluttet sag med følgende statsrevisorbemærkning:
"Statsrevisorerne afslutter denne sag skønt Banedanmark - mere end 6 år efter afslutning af opgraderingen - endnu ikke opnået en endelig ibrugtagningstilladelse til Svendborgbanen, og skønt der endnu ikke er leveret IC2-tog til betjening af strækningen.
Statsrevisorerne vil følge status på den manglende ibrugtagningstilladelse i den årlige beretning om revisionen af statsregnskabet og status på levering af IC2-togene i en kommende beretning, der følger op på DSB's anskaffelse af IC4-tog."
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere